CELEX: C2004/217/60
Language: da
Date: 2004-08-28 00:00:00
Title: Sag T-250/04: Sag anlagt den 21. juni 2004 af Philippe Combescot mod Kommissionen for De Europæiske Fællesskaber

28.8.2004   
            
            
               DA
            
            
               Den Europæiske Unions Tidende
            
            
               C 217/33
            
         Sag anlagt den 21. juni 2004 af Philippe Combescot mod Kommissionen for De Europæiske Fællesskaber
   (Sag T-250/04)
   (2004/C 217/60)
   Processprog: italiensk
   Ved De Europæiske Fællesskabers Ret i Første Instans er der den 21. juni 2004 anlagt sag mod Kommissionen for De Europæiske Fællesskaber af Philippe Combescot ved avvocati Alberto Maritati og Viola Messa, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Det fastslås, at afgørelsen om ikke at efterkomme sagsøgerens ansøgning til udvælgelsesprøven til udnævnelse af en chef for Kommissionens delegation i Colombia, der blev offentliggjort den 28. maj 2003, KOM/091/03 ledig stilling, er ugyldig, således at hele proceduren i forbindelse med udvælgelsesprøven og den efterfølgende udnævnelse af en anden i stillingen er uden retsvirkning. Endvidere anerkendes, at Philipe Combescots omdømme og faglige stolthed har lidt skade med alvorlige konsekvenser for hans psykiske ligevægt til følge på grund af den retsstridige afgørelse om ikke at give ham adgang til udvælgelsesprøven. Sagsøgeren tilkendes 100 000,00 EUR i erstatning.
            
         Søgsmålsgrunde og væsentligste argumenter:
   Sagsøgeren i denne sag anfægter sagsøgtes afgørelse om ikke at efterkomme hans ansøgning til den ledige stilling som chef for Kommissionens delegation i Columbia.
   Til støtte for sit søgsmål har sagsøgeren gjort gældende:
   
               —
            
            
               tilsidesættelse af stillingsopslaget, for så vidt som grunden til, at hans ansøgning ikke blev efterkommet (den omstændighed, at han ikke har to års erfaring som afdelingschef) ikke er anført i selve stillingsopslaget.
            
         
               —
            
            
               tilsidesættelse af forbuddet mod forskelsbehandling, for så vidt som ansøgninger fra andre tjenestemænd, der befinder sig i samme situation som sagsøgeren, blev accepteret.
            
         
               —
            
            
               manglende begrundelse og fejlskøn, idet det ikke blev antaget, at den funktion og de opgaver, som sagsøgeren hovedsageligt havde udført som udstationeret konsulent i Guatemala, svarede til den funktion og de opgaver, som en afdelingschef udfører, for så vidt han har gjort administrativ tjeneste ved delegationen i Guatemala under fuld økonomisk og administrativ selvstændighed.